MEMORIU DE ACTIVITATE 	PROFESIONALA
SI STIINTIFICA

	Prof.univ.Virel Daghie a absolvit Facultatea de Drept (specializarea drept) din cadrul Universităţii Bucureşti, promoţia 1978.
	Media notelor, în timpul celor patru ani de studiu a fost de 9,14, iar în urma susţinerii lucrării de diplomă, a obţinut nota 10, astfel încât media generală rezultată a fost de 9,57, cu care prod. Daghie a participat la repartiţia guvernamentală.
	Lucrarea de diplomă a fost susţinută în domeniul dreptului civil, cu tema "Actul juridic civil. Modalităţile actului juridic civil" având ca îndrumător ştiinţific pe regretatul Profesor universitar dr. Gheorghe Beleiu.
	Fiind membru al cercului ştiinţific studenţesc de drept civil, prof. Daghie a participat sub îndrumarea  a prestigioşi profesori la activitatea de cercetare ştiinţifică, elaborând lucrări ce au fost susţinute în cadrul Sesiunilor de comunicări ştiinţifice organizate în anii 1975, 1976, 1977 şi  1978, la Bucureşti, Iaşi şi Cluj, ocazie cu care a obţinut premii şi evidenţieri.
	La data de 1 septembrie 1978, am început activitatea practică, primind repartiţie guvernamentală pentru funcţia de judecător, la Judecătoria Galaţi.
	După o activitate de 8 ani în această funcţie, obţinând în fiecare an calificative de foarte bine, prof. Daghie a fost promovat prin Ordinul Ministrului Justiţiei nr. 14297/28.08.1986 în funcţia de judecător la instanţa superioară de control judiciar şi anume la Tribunalul judeţean Galaţi, Secţia civilă.
	Începând cu data de 15 iulie 1993, a fost numit prin Decretul Preşedinţial nr. 112/1993, în funcţia de judecător financiar al Curţii de Conturi a României, Colegiul jurisdicţional Galaţi, fiind şi preşedinte al acestei instanţe.
	Pe toată perioada activităţii de magistrat, prin natura funcţiei prof. Daghie a manifestat permanent o preocupare în domeniul însuşirii, cercetării şi aplicării ştiinţei dreptului.
	Anual la nivelul Ministerului Justiţiei, s-a prezentat câte o lucrare de cercetare ştiinţifică cu caracter  aplicativ abordându-se cele mai variate domenii ale sistemului dreptului, dintre care exemplificăm:
	- Aspecte teoretice şi practice ale problemelor locative în caz de divorţ.
	- Unele aspecte teoretice şi practice cu privire la acţiunea în constatare.
	- Acţiunea în revendicare, mijloc de apărare a dreptului de proprietate.
	- Aplicarea instituţiei concursului de infracţiuni în cauzele cu  infractori minori.
	-  Elementele de identificare a persoanei fizice - Nume, domiciliu, stare civilă.
	-   Principiile constituţionale ale procesului civil.
	- Atribuţiile organelor de poliţie în materie contravenţională, a rectificărilor menţiunilor din cazierul judiciar şi a paşapoartelor.
	-  Comparaţie între controlul judiciar şi controlul judecătoresc în procesul civil.
	-   Unele aspecte privind competenţa în materie electorală.
	- Deciziile Curţii Constituţionale ale României izvor formal al dreptului.
	- Libertate, responsabilitate, răspundere, factori de conştientizare a participanţilor la viaţa socială.
	Fiind desemnat, prin delegaţie specială a Ministerului Justiţiei, să facă parte din colectivul restrâns de judecători cu competenţă specială de a judeca cauzele privind litigiile  şi infracţiunile rezultate din activitatea de transport maritim şi fluvial, anual, prof. Daghie a participat la întrunirile profesionale organizate la Galaţi, Constanţa, Turnu-Severin şi Tulcea, cu judecătorii Secţiilor maritime şi fluviale, în cadrul cărora au fost dezbătute teme de interes în acest domeniu, fiind prezentate totodată referate în acest sens, după cum urmează:
	- Răspunderea civilă delictuală - competenţa teritorială a Secţiilor maritime şi fluviale.
	- Unele consideraţii generale privind contractul de transport maritim.
	- Sechestrul judiciar al navei - Regimul juridic aplicabil navelor aflate sub pavilion românesc.
	- Consideraţii generale asupra unor categorii de infracţiuni privind circulaţia navelor pe Dunăre.
	- Pilotajul pe Dunăre pe sectorul românesc.
	După absolvire păstrând un permanent contact cu Facultatea de Drept din cadrul Universităţii Bucureşti prof. Daghie a continuat pregătirea profesională şi ştiinţifică, iar în anul universitar 1984/1985, a urmat şi absolvit cursurile postuniversitare în domeniul de specializare drept procesual civil, dreptul muncii, legislaţie economică şi drept civil.
	La examenele susţinute la disciplinele din domeniul specializării au fost obţinute note maxime, la fel fiind apreciată şi lucrarea finală elaborată "Unele aspecte privind excepţiile procesuale şi rezolvarea lor în lumina practicii Curţii Supreme de Justiţie" astfel încât i-a fost eliberată diploma de absolvire cu media generală 10.
	În sesiunea din toamna anului 1990, prof. Daghie a fost declarat admis la examenul de înscriere la doctorat, Universitatea Bucureşti, Facultatea de Drept.
	În stagiul de pregătire au fost susţinute examene la disciplinele:
	- Drept civil. Teoria generală a obligaţiilor -  având ca titular de disciplină şi examinator pe Prof.univ.dr. Corneliu Bârsan.
	- Dreptul familiei - Academician Prof. dr.doc. Ion Filipescu.
	- Drept procesual civil - Prof.univ.dr. Savelly Zilberstein.
	La toate aceste examene au fost obţinute note maxime.
	Ulterior au fost prezentate şi susţinute referatele având ca teme:
	"Rolul căilor de atac de reformare în desfăşurarea procesului civil".
	"Motivele de apel şi soluţiile pe care le poate pronunţa instanţa de apel".
	În anul 1996, a fost susţinută teza de doctorat cu tema "Căile de atac de reformare în procesul civil, având drept conducător ştiinţific pe  profesorul universitar dr. Savelly Zilberstein.
	În anul 1992, prof. Daghie a fost desemnat ca preşedinte al  Biroului electoral al judeţului Galaţi, coordonând desfăşurarea  alegerilor parlamentare şi preşedinţiale în perioada 15 iulie - 15 octombrie.
         Pe linia desfăşurării activităţii de judecător financiar, începând cu anul 1993, a elaborat şi susţinut cu prilejul unor sesiuni ştiinţifice cât şi simpozioane o serie de lucrări după cum urmeaza:
	- Judecarea de către Colegiile jurisdicţionale a abaterilor financiare constând în neîndeplinirea de către agenţii economici cu capital privat a obligaţiilor financiare  către bugetul de stat - Simpozionul Curţii de Conturi a României, Predeal, 1994.
	- Soluţiile pe care le pot pronunţa instanţele Curţii de Conturi în legătură cu procedura de descărcare de gestiune, Simpozionul Curţii de Conturi a României, Predeal, 1994.
	- Soluţiile ce se pronunţă de instanţele Curţii de Conturi cu privire la întâmpinările prevăzute de art.94 din Legea nr.94/1992 - Simpozionul Curţii de Conturi , Ploieşti, 1995
	- Sesizarea de către organele de control ale Curţii de Conturi a Colegiului jurisdicţional în vederea aplicării amenzii civile, pentru abaterile financiare prevăzute de art.126 din Legea nr.94/1992 - Simpozionul Curţii de Conturi, Ploieşti, 1995
	- Specificitatea soluţionării contestaţiei la executare de către instanţele Curţii de Conturi a României - Simpozionul Curţii de Conturi, Galaţi, 1996.
	- Extinderea obiectului judecăţii de către Colegiul jurisdicţional  - Simpozionul Curţii de Conturi, Galaţi, 1996.
	- Exercitarea căilor de atac împotriva hotărârilor instanţelor financiare - Simpozionul Curţii de Conturi a României, Bucureşti, 1997
	- Natura juridică a formelor de răspundere juridică prevăzute de Legea nr. 94/1992, Simpozionul Curţii de Conturi a României, Bucureşti, 1997.
	- Abaterile financiare săvârşite cu ocazia privatizării societăţilor comerciale cu capital majoritar de stat care intră în competenţa de soluţionare a Colegiilor jurisdicţionale - Simpozionul Curţii de Conturi a României - Buzău, 1998.
	- Stabilirea răspunderii civile delictuale pentru abateri cu caracter financiar de către instanţele financiare ale Curţii de Conturi - Simpozionul Curţii de Conturi a României, Buzău, 1998.
	Au fost întocmite şi puse la dispoziţia Secţiei Jurisdicţionale a Curţii de Conturi a României, "Ghidul practic pentru activitatea grefierului", difuzată în structura Colegiilor jurisdicţionale din ţară.
A fost elaborată lucrarea “Unele probleme procedurale în activitatea de jurisdicţie a instanţelor Curţii de Conturi – transmisă pentru publicare în Buletinul Curţii de Conturi a României – Bucureşti, 1998.
	Începând cu anul 1992, împreună cu un tânăr colectiv de jurişti, prof. Daghie a colaborat cu conducerea Universităţii "Dunărea de Jos" Galaţi, şi a pus bazele unei noi specializari "Drept economic şi administrativ" din cadrul Facultăţii de Ştiinţe Economice şi Administrative, secţie care a fost  acreditată în anul 2001 sub denumirea de "Administraţie publică" şi care in 2009 a  finalizeazat a zecea promoţie de specialişti în administraţie.
	Fiind angrenat în activitatea didactică, a pregătit şi prezentat an de an studenţilor note de curs şi a condus seminarii la mai multe discipline de  drept.
	În luna mai 1994 prof. Daghie a fost titularizat prin concurs, pe funcţia de lector universitar, îndeplinind prin cumul de funcţii această activitate.
	A fost ales membru al biroului catedrei drept din cadrul facultăţii şi membru al Consiliului profesoral pe  mandatul de 4 ani, începând cu  anul 1996, mandat ce a fost reînnoit în urma alegerilor din anul 2000.
În anul 1998 a susţinut concursul pentru ocuparea postului de conferenţiar şi începând cu semestrul I al anului universitar 1998/1999, i-a fost acordat gradul didactic prin Ordinul Ministrului Educaţiei şi Cercetării nr. 3782/10 mai 1999.
	În anul 2002, a susţinut concursul pentru ocuparea postului de profesor univ.dr. în cadrul Facultăţii de Drept-Universitatea „Dunărea de Jos” Galaţi.
	În anul 1996, prof. Daghie a urmat şi absolvit cursurile de specializare organizate de Ministerul Educaţiei şi Cercetării în cooperare cu Comisia naţională de informatică, la Centrul de pregătire în informatică Bucureşti, obtinând certificat în acest sens doveditor al autorizarii în utilizarea microcalculatoarelor compatibile IBM-PC.
	În anii universitari 1996/1997 şi 1997/1998, a fost desemnat ca membru al comisiilor pentru susţinerea examenelor de licenţă şi respectiv de absolvire la specializarea Administraţie publică din cadrul Facultaţii de ştiinţe economice şi administrative şi la Colegiul universitar din cadrul Universităţii "Dunărea de Jos", iar în anii 1999, 2000, 2001 şi 2002 , 2003, 2004, 2005, 2006, 2007, preşedinte al comisiei de licenţă.
Totodată, a condus îndrumarea ştiinţifică a elaborării a peste 680 lucrări de licenţă, a absolvenţilor acestei specializări, coordonând şi activitatea cercului ştiinţific studenţesc, în cadrul căruia a îndrumat lucrările elaborate.
	A fost numit prin decizia Rectorului Universităţii ca membru în toate comisiile de titularizare în învăţământul superior la catedra drept pentru ocuparea unor posturi vacante de preparator, asistent, lector şi conferenţiar universitar, participând, de asemenea, la organizarea concursurilor anuale de admitere în învăţământul superior.
A fost desemnat ca membru în comisiile pentru susţinerea unor examene în calendarul de doctorat a unor doctoranzi.
	Şi-a dat concursul la organizarea şi buna desfăşurare a activităţii noii catedre create, coordonând activitatea  cadrelor didactice din profilul disciplinelor de drept. În acest sens printre altele a achiziţionat tratate, cursuri universitare, monografii şi alte lucrări de specialitate reprezentând titluri de referinţă pentru pregătirea studenţilor, care au astfel posibilitatea consultării tuturor acestor lucrări la biblioteca facultăţii.
	Pentru consolidarea bazei de documentare a donat din biblioteca personală un numar de 198 titluri de lucrări de specialitate juridică cât şi câte 5 exemplare din lucrările elaborate şi publicate de acesta.
	Împreună cu alte cadre didactice, a fost participant al unui Program Tempus, pe durată de trei ani 1996-1999 care a avut ca obiectiv armonizarea învăţământului din domeniul administraţiei publice din România cu cerinţele Uniunii Europene, cu prioritate pentru ASE Bucureşti, Universitatea Galaţi şi Universitatea Iaşi.
	În acest scop a efectuat stagii de pregătire în Franţa timp de patru săptămâni, la Universitatea XII Paris, Val de Marne în anul 1997 elaborând structura unui nou curs universitar.
Ulterior, în perioada 26 iunie – 3 iulie 1998, a urmat stagiu de specializare privind sistemele informatice în administraţie publică, la Universitatea de Ştiinţe Sociale Toulouse, Franţa, cu participarea partenerilor francezi, respectiv Institutul Internaţional de Administraţie Publică din Paris, Universitatea XII, Paris, Val de Marne şi cei spanioli, respectiv Universitatea din Madrid.
	Ca efect a bunei derulări a acestui program  a reuşit crearea unui laborator de informatică dotat cu 8 calculatoare şi server conectat la Internet, care funcţionează în cadrul facultăţii, sursele de finanţare fiind exclusiv realizate din bugetul acestui program. Un alt beneficiu s-a cuantificat în obţinerea în vederea dotării bibliotecii a unui număr de peste 100 tratate, cursuri şi alte publicaţii de specialitate din Franţa.
          În urma alegerilor pentru structurile de conducere universitare, în luna ianuarie 2000, a fost ales şef de catedră, prodecan şi membru al Senatului Universităţii “Dunărea de Jos” Galaţi.
A fost invitat şi a participat la conferinţe şi manifestări ştiinţifice la Academia de Studii Economice, Chişinău, Republica Moldova (mai 2000), Universitatea “Alexandru Ioan Cuza” Iaşi (octombrie 2000), Universitatea “Spiru Haret” Constanţa (aprilie 2001), Universitatea “Constantin Brîncuşi” Tg. Jiu (mai 2002).
A fost invitat şi a participat în perioada 3 mai – 6 mai 2001 la cea de a treia ediţie a Conferinţei Internaţionale de Administraţie publică, ce a avut loc la Cluj-Napoca, având ca temă “Administraţia Publică din România în perspectiva integrării europene” şi unde a susţinut necesitatea stabilirii unei reţele funcţionale de comunicare şi colaborare între cadrele universitare şi profesionişti din domeniul administraţiei publice.
Lucrările, au avut un real succes, bucurându-se şi de participarea  unor cadre universitare şi practicieni din domeniul administraţiei publice din Statele Unite ale Americii şi Europa de Vest, finalizându-se cu propunerea de constituire a unei Asociaţii naţionale a şcolilor de administraţie publică.
În perioada 18-19 februarie 2002, a participat la Conferinţa de Constituire a Asociaţiei Române a Şcolilor şi Institutelor de Administraţie Publică care a avut loc la Cluj-Napoca, la care au fost invitaţi şi Allan Rosenbaum în calitate de Preşedinte al Asociaţiei Internaţionale a Şcolilor şi Instituţiilor de Administraţie Publică (I.A.S.I.A) şi Ludmila Gajdosova, Director al Asociaţiei Institutelor şi Şcolilor de Administraţie Publică din Europa Centrală şi de Est.
La această reuniune s-a aprobat statutul noii Asociaţii şi a fost ales în Consiliul Director şi de Coordonare pe un mandat de 2 ani, ca reprezentant al Universităţii “Dunărea de Jos” Galaţi.
În cadrul Universităţii, a fost desemnat să fac parte din colectivul de redacţie a Analelor Universităţii “Dunărea de Jos” Galaţi, Fascicola I – Economie, a Revistei Legislaţiei şi Economie, a Revistei Drept, Economie şi Informatică, revistă editată în colaborare cu Academia de Studii Economice din Chişinău, Republica Moldova.
A participat la organizarea şi buna desfăşurare a ediţiilor anuale a Conferinţelor Internaţionale “Riscul în economia contemporană”, organizate de Universitatea “Dunărea de Jos” Galaţi, conducând de altfel şi Secţiunile comunicărilor ştiinţifice pe probleme de drept şi sociologie.
Ca urmare a înfiinţării I.D.D.-ului, a coordonat colectivul de cadre didactice pentru întocmirea dosarului necesar pentru acreditarea acestei forme de învăţământ, în cadrul căreia a susţinut activităţi didactice (cursuri şi seminarii) la Galaţi şi extensiile Universităţii “Dunărea de Jos” Galaţi din Focşani şi Tulcea.
Activităţi didactice a susţinut în cadrul Universităţii din Cahul, Republica Moldova, în baza unui parteneriat interguvernamental încheiat cu România, care finanţează respectiva Universitate Multiculturală.
Ca urmare a acreditării specializării “Administraţie Publică” din anul universitar 2002/2003 a fost întocmit planurile de învăţământ şi am organizat programul de masterat, la care au acces toţi absolvenţii de învăţământ superior, indiferent de facultatea absolvită.
Pe linia dezvoltării, învăţământului superior, după zece ani de activitate, împreună cu colectivul catedrei de Drept şi sprijinul Senatului Universităţii, a fost întocmit şi prezentat dosarul necesar autorizării specializării “Ştiinţe juridice”, iar în şedinţa C.N.E.A. din data de 28 octombrie 2001, s-a aprobat funcţionarea acestei specializări începând cu anul universitar 2002/2003.
Cu ocazia aniversării a 10 ani de la înfiinţarea acestei facultăţi, i s-a conferit “Diploma de onoare” pentru activitate  deosebită desfăşurată în sprijinul şi dezvoltarea învăţământului în acest profil.
În ultimii ani a făcut parte din mai multe comisii de examinare a unor candidaţi pentru ocuparea posturilor de consilier juridic scoase la concurs la diferite instituţii publice, cum ar fi: Inspectoratul Şcolar Judeţean Galaţi, Direcţia de Sănătate Publică a judeţului Galaţi, Inspectoratul de Poliţie Sanitară Galaţi, Primăria Galaţi, Casa de Asigurări de Sănătate Publică a judeţului Galaţi ş.a.
Din anul 1999 a fost înscris pe lista de arbitri ai Curţii de Arbitraj din cadrul Camerei de Comerţ, Industrie şi Agricultură a judeţului Galaţi, participând la soluţionarea cauzelor ce-i revin spre competentă soluţionare.
Fiind implicat în mai toate activităţile socio-culturale şi ştiinţifice din judeţul Galaţi, a contribuit la buna desfăşurare a relaţiilor sociale din acest domeniu, fiind printre altele distins cu “Diplomă de onoare” cu ocazia aniversării a 500 de ani de atestare documentară  a comunei Piscu, judeţul Galaţi şi “Diplomă  de onoare” şi “Placheta comemorativă” a Camerei de Comerţ, Industrie şi Agricultură a judeţului Galaţi, în semn de recunoaştere a excelentelor relaţii de colaborare şi susţinere reciprocă.
În perioada 4 septembrie – 7 septembrie 1995, a participat la lucrările seminarului internaţional EUROSAI, cu participarea Curţilor de Conturi din Europa, ce şi-a desfăşurat lucrările la Neptun – România.
În perioada 11 octombrie – 16 octombrie 1999, a participat, în calitate de reprezentant a Curţii de Conturi a României, la stagiul de specializare desfăşurat la Paris, în cadrul Programului de dezvoltare a capacităţii instituţionale şi de combatere a corupţiei în România, acţiune a Ministerului de Justiţie în colaborare cu Programul Naţiunilor Unite pentru Dezvoltare (P.N.U.D.) şi Centrul ONU pentru prevenirea criminalităţii internaţionale (CICP), având dialoguri şi participând la dezbateri ce au avut loc la sediul Ministerului Justiţiei, Ministerului de Interne, Ministerului Economiei şi Finanţelor şi Curtea de Conturi din capitala Franţei.
Prin ordin al Preşedintelui Curţii de Conturi a României, a fost desemnat şi a făcut parte în anii 2000 şi 2001 din comisiile mixte CECCAR, la Galaţi şi Braşov pentru examinarea şi atestarea contabililor autorizaţi şi a experţilor contabili.
În anul 2000 a făcut parte din comisiile naţionale formate din reprezentanţi ai Guvernului României şi alţi specialişti pentru examinarea şi atestarea pe posturi a funcţionarilor publici cu funcţii de conducere şi decizie din cadrul Consiliului judeţului Galaţi şi a Prefecturii Galaţi.
În cursul lunii martie 2002, în urma nominalizării de către conducerea Curţii de Conturi a României a participat la seminariile privind pregătirea profesională pentru magistraţi şi pentru reprezentanţi ai unor instituţii cu atribuţii în domeniul luptei împotriva corupţiei ce s-a desfăşurat la Bucureşti sub egida Ministerului Justiţiei în cadrul “Programului interinstituţional PHARE RO 9910.05 pentru întărirea capacităţii instituţiilor statului de luptă împotriva corupţiei şi a criminalităţii organizate”.
În perioada 23 – 27 septembrie 2002, a participat la cursurile din cadrul derulării Convenţiei internaţionale de Twinning, semnată de Guvernul României şi Guvernul Regatului Unit al Marii Britanii, având ca temă “Activitatea jurisdicţională a Curţilor de Conturi din Grecia, Franţa, Spania, Portugalia şi Italia”, cu participarea unei delegaţii din partea fiecărei ţări participante. Scopul acestei reuniuni a fost acela de a identifica modalităţile de adaptare legislativă a cadrului legal românesc în raport cu legislaţia Curţilor de Conturi cu activitate jurisdicţională din Europa.
In cursul lunii octombrie ,în perioada 02-16.10.2004 , a făcut deplasare la Universitatea Valladolid –Spania , pentru informare în vederea restructurării învăţămîntului superior ,ştiinţe juridice, în conformitate cu Convenţia de la Bologna .
          A elaborat, susţinut şi publicat cu ocazia Sesiunilor de comunicări ştiinţifice din cadrul Universităţii Bucureşti, Universităţii "Dunarea de Jos" Galaţi, Universitatea “Danubius” Galaţi, Universitatea “Alexandru Ioan Cuza” Iaşi, Universitatea “Spiru Haret” Constanţa şi Universitatea “Babeş Bolyai” Cluj Napoca un număr de peste 40 lucrări, conform listei de lucrări (anexă).
         În perioada 11-13 septembrie 2003, a participat la Seminarul internaţional « Îmbunătăţirea competitivităţii şi transparenţei procedurilor de lucru utilizate pentru atribuirea contractelor de achiziţie publică », acţiune a Ministerului Finanţelor Publice împreună cu consorţiul ICON INSTITUT, EIPA, SCASTA Consul şi CIEEL, ce a avut loc la Sinaia - România.